Die ma, wat anoniem met Maroela Media gesels het, het gesê sy hoop die onbekende vrou sal die dankieboodskap op Facebook lees om te sien wat haar onbaatsugtige daad vir die gesin beteken het en te weet sy was op daardie dag vir ŉ gesin die Here se uitkoms.
Gelukkig was hul dogtertjie nie ernstig beseer nie, maar saam met die skok van die nuus dat hul kind seergekry het, was die ouerpaar ook skielik in ŉ finansiële penarie gedompel. Hulle kon ŉ paar rand leen vir genoeg brandstof om tot by die hospitaal te ry en het gehoop dat hulle daar sou kon reël om die rekening af te betaal.
“Nadat ons die vorms ingevul het, het hulle aan ons gesê daar is ŉ R250-voorafbetaling. My man het gevra of die dokter solank vir sussie kan sien terwyl hy ŉ plan probeer maak,” het die ma vertel. “Intussen het ek en die vreemde vrou ŉ geselsie aangeknoop oor ons kinders. Haar seun was by die hospitaal met ŉ rugbybesering. Terwyl my man weer iemand gaan bel het, het die vrou gou ŉ draai gaan loop. In hierdie tyd het hulle ons geroep om die dokter te sien.”
“Aan daardie mede-mamma, ek weet dit was jy. Jy wou nie hê ons mag weet wie jy is of jou nommer kry om dankie te sê nie. So, ek hoop jy kry die boodskap. Jy was vir ons die Here se uitkoms. Baie, baie dankie. Ek bid vir jou ook ’n onvoorsiene wonderwerk toe.”
Kry ek nou hoendervleis hier waar ek sit en lees. Dit is wonderlik dat daar nog mense is wat omgee. Ek sou ook gehelp het want kinders is baie spesiaal. Was ek en jy nie ook al in so situasie nie. Ek is baie bly daar was iemand wat kon help. Seker die vrou wat gehelp het weet hoe dankbaar jy was oor die goeie daad.
Wow ! Wys net weereens die Here voorsien. Baie dankie vir jou helde daad Mev… Jy was die toonbeeld van die opdrag dat ons nie vir ons skatte op aarde moet bymekaar maak nie, maar wel in die Hemel
Fantasties! sit en hoendervleis kry! R250 klink so min, maar as jy dit nie het nie, het jy dit nie. Dankie engelvrou gestuur deur ons Almagtige GOD! Mag jy ryklik geseen word.
Ek lees die berig en is hoendervleis – dankie Here dat U hierdie engel op die familie se pad gestuur het. Ek het net vanoggend die stukkie op FB gelees en glo dit is hoekom sy nie wou he hulle moet weet wie sy is nie — Maar jy, as jy liefdadigheid bewys, laat jou linkerhand nie weet wat jou regterhand doen nie,
Ek hoop die vrou lees of op facebook of hier wat sy beteken het vir daai mamma en pappa, maar meer as dit wat sy vir ander beteken. Sy herstel geloof is baie ander mense, al het sy nie eens kontak met hulle gemaak nie. Ek weet die het my aangeraak en nog baie ander. Dame, mede-mamma weet net jy is `n engel, `n wonderbaarlike engel.
Dame, jou kind met die rugby besering, ek weet dat die Here jou hart sien ten spyte van die onbekende waarin jy jouself ook bevind. Mag die Here die selle Liefde en Seën wat jy vir ander het, ook in jou lewe laat gebeur.
Sò voorsien Vader vir ons! mevrou, jy wat die gesin gehelp het, mag jy God se keur van seëninge ontvang, nie net vandag nie, maar al die dae van jou lewe! Daar IS engele tussen ons …
Amen, hierdie gee my ook sommer weer hoop vir die toekoms. Finansiële probleme is deesdae so algemeen. Dame jy is beslis ‘n engel gestuur deur GOD om daardie mense te help. Mag Sy seën jou altyd volg vir die res van jou lewe. GOD IS GROOT EN ALMAGTIG. Hy laat ons nooit in die steek nie.
Aan hierdie “engel” wat die vrou gehelp het, die Here sal jou seën. Dit is ‘n groot geskenk om iemand te help wat jy nie ken nie, alhoewel God ons almal ken. En jy is ‘n kind van die Here, dit wys in jou optrede. Dankie dat jy hierdie gesin gehelp het.